For mange er det en naturlig del af en tur i byen at slutte af med at få noget at spise.

Af selvsamme grund holder Thomas Velling sin pølsevogn i Viborg åben om natten, så man enten kan få en pølse på vej hjem fra byen eller tage et pitstop undervejs.

Læs også Narkobilister er et stigende problem: 84 bliver sigtet hver måned

Men natten til lørdag oplevede han og en kollega noget, der fik dem til at overveje, om de skulle åbne pølsevognen igen natten til søndag.

- Der var ikke så mange kunder, så vi besluttede os for at lukke. Mens vi gik og ryddede op, var der nogen, som begyndte at kaste flasker mod vognen. Lidt efter, da vi var ude for at tømme skraldespande, blev der kastet et kanonslag hen i mod os. Det landede nok to meter fra os, hvor det så også sprang, siger Thomas Velling til Viborg Stifts Folkeblad.

Ingen af de to kom til skade, da kanonslaget sprang, men det var ikke en behagelig oplevelse.

Derfor overvejede han at politianmelde sagen, men i stedet valgte han at komme med en opfordring på Facebook.

Her skrev han, at de normalt er glade for at holde åbent om natten, men hvis også fremover skal være en fast del af nattelivet i Viborg, skal der tales ordentligt til de ansatte og der skal hverken kastes flasker eller kanonslag efter dem.

Foto: Facebook / Screenshot